જીએસટી લાગુ કરવા માટે સરકાર આગળ વધી રહી છે તેમ જુદી જુદી જોગવાઈઓનો વિરોધ થઈ રહ્યો છે. ખાસ કરીને જીએસટીમાં દરમહિને રિટર્ન ફાઈલ કરવાની જે જોગવાઈ છે તેનો વિરોધ થતાં અરૂણ જેટલીએ વેપારીઓને એવી રાહત આપી છે કે ૧લી જુલાઈએ જીએસટીનો અમલ શરૂ થઈ રહ્યો છે પણ વેપારીઓ કાયદો અને તેની જોગવાઈઓને બરોબર સમજી શકે તે માટે બે મહિના સુધી રિટર્ન ફાઈલ કરવામાં છૂટછાટ મળશે. સપ્ટેમ્બરથી નિયમિત રિર્ટન ફાઈલ કરવાનાં રહેશે. કેન્દ્ર સરકાર સતત ટેક્સ અંગેના સ્લેબમાં ફેરફાર કરી શકય તેટલો વેપારીઓને ફાયદો કરવાનો પ્રયાસ કરતી હોવાનું નાણામંત્રી કહી રહ્યા છે. હૉટલનાં રૂમ ભાડા પર ટેક્સ અંગે એવો નિર્ણય જીએસટી કાઉન્સિલની બેઠકમાં લેવાયો હતો કે જે હૉટલનાં રૂમનું ભાડું રૂ. ૭પ૦૦ થી વધારે હશે તેના પર ર૮ ટકા જીએસટી લાગશે. જીએસટી લાગુ પડે તે પહેલા હજુ એક વખત તા. ૩૦ મીએ કાઉન્સિલની મહત્ત્વની બેઠક મળશે તેમાં જીએસટીના ઐતિહાસિક કદમની તમામ કામગીરીને અંતિમ સ્વરૂપ આપી દેવામાં આવશે.